Twee mans dood in motor aangetref | Maroela Media
Die polisie in Heidelberg ondersoek twee sake van moord ná twee middeljarige mans se liggame Saterdagoggend in 'n wit Toyota Corolla gevind is.
Kapt. Thivhulawi Tshilate, woordvoerder van die polisie, het gesê hulle is Saterdagoggend omstreeks 07:20 in die Rooikraal-omgewing op die R550 gevind in die Corolla met die registrasienommer BL 84 VZ GP.
"Die mans is met skietwonde aan hul bolywe aangetref. Drie patroondoppies van 'n 9 mm-pistool het op die agterste sitplek gelê; vier ander doppies is ook nog in die motor aangetref. In totaal is daar 8 doppies op die toneel gevind," het Tshilate gesê.
Kol. Amanda Viljoen, stasiebevelvoerder van Heidelberg-polisiestasie, doen 'n beroep op die publiek om na vore te kom met inligting oor die voorval wat moontlik tot inhegtenisnemings kan lei.
Dis dom van 'n polisiewoordvoerder om soveel detail van 'n moordtoneel aan die media bekend te maak. Dit kan die ondersoek later benadeel